Randi Øverland

Randi Øverland (født 22. april 1952) er en norsk politiker (Ap).

Øverland var i perioden fra 17. oktober 2005 til 30. november 2007 statssekretær i Kultur- og kirkedepartementet.

Hun var statssekretær i Kirke-, utdannings- og forskningsdepartementet for Gudmund Hernes i perioden 1990 til 1995 og for Trond Giske i samme departement fra 2000 til 2001.

Øverland er utdannet lærer og har i en årrekke jobbet i undervisningssektoren, først som lærer ved Kvadraturen videregående skole i Kristiansand, som rektor ved Tangen videregående skole og som seniorrådgiver ved Universitetet i Agder. Hun sa opp sin rektorstilling i januar 2008.

Hun har lang erfaring fra politisk arbeid og fagforeningsarbeid i Skolenes Landsforbund og er nå styremedlem i Norsk filminstitutt.

 Referanser 

 Kilder 
 Regjeringen.no om Randi Øverland

 Eksterne lenker 



Kategori:Ap-politikere i Vest-Agder
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Norske fagforeningspersoner
Kategori:Norske skoleledere